Սուրբ Խաչ եկեղեցի (Սոչի)

Սոչիի Սուրբ Խաչ եկեղեցի (), հայ առաքելական եկեղեցի, որը գտնվում է Ռուսաստանի Դաշնության Կրասնոդարի երկրամասի Սոչի քաղաքում։ Համարվում է Սոչիի հինգ հայկական եկեղեցիներից մեկը։

Պատմություն 
Սոչիի Սուրբ Խաչ եկեղեցու շինարարական աշխատանքները սկսվել են 1992 թվականին և նույն թվականին էլ տեղի է ունեցել կրոնական այս կառույցի օծման արարողությունը։ Եկեղեցու օծումը տեղի է ունեցել Նոր Նախիջևանի և Ռուսաստանի թեմի առաջնորդ Տիրան արքեպիսկոպոս Կյուրեղյանի կողմից։

1993 թվականին եկեղեցին բացվել է և գործում է մինչ օրս։ 1996 թվականին եկեղեցու բակում տեղադրվել է հայկական խաչքար։

Եկեղեցին իր հարկի տակ կարող է տեղավորել ավելի քան 70 հավատացյալ և սպասավոր։ Տաճարը հանդիսանում է Սոչիում գործող «Սևան» հայկական մշակութային կենտրոնի կենտրոնը։

1993-1998 թվականներին այն եղել է Հայ առաքելական եկեղեցու հյուսիսկովկասյան առաջնորդարանի կենտրոնը։

Տես նաև 
 Ռուսաստանի և Նոր Նախիջևանի հայոց թեմ
 Սուրբ Սարգիս եկեղեցի (Սոչի)

Ծանոթագրություններ 

Եկեղեցիներ այբբենական կարգով
Կրասնոդարի երկրամասի հայկական վանքեր և եկեղեցիներ
Սոչիի եկեղեցիներ
20-րդ դարի հայկական վանքեր և եկեղեցիներ